চুক্তিবদ্ধ রাষ্ট্র
চুক্তিবদ্ধ রাষ্ট্র (ইংরেজি: Trucial states, আরবি: إمارات الساحل المتصالحة ইমারাত্ আস-সাহিল আল মুতাস্বালিহাত্) ছিল পারস্য উপসাগরের দক্ষিণপূর্বে অবস্থিত আমিরাতের সমষ্টি। পূর্বে তা ব্রিটিশদের কাছে জলদস্যু উপকূল নামে পরিচিত ছিল। ব্রিটিশ সরকারের সাথে তাদের চুক্তি ছিল বিধায় তাদের এরূপ নামকরণ করা হয়েছে। চুক্তির ফলে তারা ব্রিটেনের প্রটেক্টরেটে পরিণত হয়। ১৮২০ সাল থেকে ১৯৭১ সালের ২ ডিসেম্বর পর্যন্ত তারা ব্রিটিশ প্রটেক্টরেট ছিল। এরপর এসব আমিরাত স্বাধীন হয়। তন্মধ্যে দুবাই, আবুধাবি, শারজাহ, আজমান, উম্মুল কুয়াইন ও ফুজাইরাহ এই ছয়টি যুক্ত হয়ে সংযুক্ত আরব আমিরাত গঠন করে। পরবর্তী বছর ১৯৭২ সালের ১০ ফেব্রুয়ারি রাস আল খাইমা ফেডারেশনে যোগ দেয়।